༄༅།།རྡོར་གླིང་ནས་ཀཐ་མན་དྲུ་བར་གང་སར་མཛའ་བརྩེའི་ཉིན་མོའི་ཁྱབ་བསྒྲགས་དཔྱང་སྒྲོམ་དང་སྙིང་གི་བཟོ་དབྱིབས་མཐོང་རྒྱུ་འདུག་ཅིང་།མི་ཁ་ཅིག་གིས་འདི་བརྩེ་བའི་དགའ་སྟོན་མཚོན་ལུགས་ཤོད་ཀྱི་འདུགམེ་ཏོག་རྒྱ་སེའི་རིན་གོང་ཡང་ལྡབ་མང་པོ་འཕར་ཡོད་ཚོད།མི་ཚང་མས་མཛའ་བརྩེའི་དུས་སྟོན་སྲུང་རྩི་བྱེད་པ་མཐོང་དུས་བློ་སྒོ་གུང་དུ་འདེགས་པ་ཞིག་འདུགཕྱོགས་གཞན་ཞིག་ནས་བལྟས་ན་འདི་ནི་རང་གི་དགའ་ཉེ་དང་།རང་ལ་ཐོབ་འདོད་དང་།རང་གིས་སྦྱིན་འདོད་ཀྱི་ཉེ་རིང་ཅན་གྱི་བརྩེ་བའི་ལོ་རེའི་དུས་སྟོན་ཞིག་རེད།འདི་འགོ་འཛུགས་ས་ཡག་པོ་ཞིག་ཡིན་ཅིང་།གལ་ཏེ་ང་ཚོའི་བརྩེ་བ་དེ་རང་གིས་སེམས་ཁུར་བྱེད་པའི་མི་དང་དུད་འགྲོ་ལས་བརྒལ་ཐུབ་ན་མཛའ་བརྩེའི་དུས་སྟོན་དེ་དངོས་འབྲེལ་ཕྱོགས་རིས་མེད་པ་དང་དོན་དང་ལྡན་པ་ཞིག་ཡོང་གི་རེད།ཕྱོགས་རིས་ཅན་གྱི་མཛའ་བརྩེ་སྲུང་རྩི་བྱེད་དམ་ཕྱོགས་རིས་མེད་པའི་མཛའ་བརྩེ་སྲུང་རྩི་བྱེད།བརྩེ་བ་ཆེན་པོ་སྲུང་རྩི་བྱེད་དམ་བརྩེ་ཆུང་ཆུང་སྲུང་རྩི་བྱེད་དེ་རང་གི་འདམ་ག་རེད།